钦定古今图书集成/明伦汇编/氏族典/第453卷 > 《廖用贤尚友录》 > 贡师泰
## 钦定古今图书集成/明伦汇编/氏族典/第453卷 > 《廖用贤尚友录》 > 贡师泰

按《万姓统谱》：“师泰字泰甫，奎子。初为宣城令，泰定四
年以国子生释褐，授泰和州判官，迁至翰林应奉，预
修《后妃功臣列传》，迁宣文阁授经郎，拜监察御史，累
陞至江浙参知政事，召为秘书卿，至海宁而卒，就葬
焉。参知政事时，移家住湖州之乌程三碑乡”，故今子
孙为乌程人。师泰性倜傥，貌丰伟，以文学知名，而政
事尢为当时之最。有《诗文》十卷，藏于家。